Kuna olin mängu oma arvutist likvideerinud, siis esiteks tuli ta mul taas alla laadida. Esimene meeldiv üllatus oli, et nüüd saab alla laadida kas High Definition või tavaformaadis mängu. Lõppude lõpuks ka midagi minu tehnikalembusele ja ma saan oma kokkuostetud tehnika võimsuse proovile panna. Ei tea kas asi on ainult HD-s või veel milleski, aga mängu graafika on lihtsalt võrratu. Parim, mida olen näinud. Tõeliselt ilus mäng. Nii et see on esimene asi, mis mind seda mängu armastama paneb.